ข้อมูลสรุป

บริษัท แอล.พี.เอ็น. ดีเวลลอปเมนท์ จำกัด (มหาชน)
เป็นบริษัทที่ประกอบธุรกิจด้านอสังหาริมทรัพย์ในเขต

กรุงเทพมหานครและปริมณฑล โดยลักษณะการพัฒนาอสังหาริมทรัพย์นั้นเป็นไปเพื่อการขายและให้เช่า
บริษัทเริ่ม

ดำเนินธุรกิจตั้งแต่ปี พ.ศ. 2532 ด้วยทุนจดทะเบียนเริ่มต้น 50 ล้านบาท
และเข้าจดทะเบียนในตลาดหลักทรัพย์ในปี

พ.ศ. 2537 พร้อมเพิ่มทุนจดทะเบียนเป็น 460 ล้านบาท

แนวทางการพัฒนาโครงการของบริษัทจำแนกเป็นอาคารชุดสำนักงานและอาคารชุดพักอาศัยทั้งการขายและให้เช่า
มินิออฟฟิศ อาคารพาณิชย์ และบ้านจัดสรร
ซึ่งส่วนใหญ่จะเน้นในด้านอาคารชุดสำนักงานและอาคารชุดพักอาศัย ทั้งในลักษณะอาคารขนาดใหญ่
อาคารสูง (High Rise) และอาคารขนาดเล็ก (Low Rise)

ลุมพินี ทาวเวอร์เป็นอาคารที่บริษัทฯ พัฒนาขึ้นเป็นแห่งแรกและใช้เป็นที่ตั้งสำนักงานใหญ่จนถึงปัจจุบัน
บริษัทฯ ได้มีการควบรวม บริษัท พรสันติ จำกัด เป็นบริษัทย่อย
ซึ่งเน้นการดำเนินการทางด้านอาคารสูง
รวมทั้งเล็งเห็นถึงความสำคัญของการบริหารอาคารมาตั้งแต่ต้น จึงได้ก่อตั้งบริษัท ลุมพินี
พรอพเพอร์ตี้ มาเนจเมนท์ จำกัด ขึ้นในเวลาต่อมา เมื่อปี พ.ศ. 2535
เพื่อบริหารอาคารชุดที่บริษัทฯ พัฒนาขึ้นทั้งหมด รวมถึงขยายฐานการบริหารออกไปยังอาคารอื่นๆ
และดูแลด้านบริการในอาคารแบบครบวงจร

โครงการต่างๆ ที่บริษัทฯ พัฒนาขึ้น มีพื้นฐานมาจากข้อมูลงานวิจัยและการพัฒนาที่ถูกต้อง
มีประสิทธิภาพ และวัดผลได้
ข้อมูลทางการตลาดจะได้รับการกลั่นกรองและวิเคราะห์ถึงกลุ่มเป้าหมาย ราคา พฤติกรรมผู้บริโภค
รวมถึงสิ่งอำนวยความสะดวกในทุกด้าน ทุกโครงการจึงได้รับการสนับสนุนจากลูกค้าเป็นอย่างดี
ซึ่งเหตุผลหลัก คือ ความรับผิดชอบของบริษัท และการดูแลลูกค้าอย่างต่อเนื่อง
ซึ่งถือเป็นนโยบายหลักของบริษัท

ในช่วงปี 2539 เป็นต้นมา
ธุรกิจอสังหาริมทรัพย์ได้รับผลกระทบอย่างหนักจากวิกฤติการณ์ทางเศรษฐกิจ บริษัทฯ
ได้ใช้กลยุทธ์และการปรับตัวอย่างมากเพื่อฝ่าฟันอุปสรรค
ด้วยความร่วมมือกันของพนักงานและฝ่ายบริหารทั้งหมดจนสามารถผ่านพ้นช่วงวิกฤติมาได้
บริษัทวางแผนและบริหารการเงินอย่างมีประสิทธิภาพในช่วงวิกฤตเศรษฐกิจโดยการตีโอนทรัพย์สินที่ไม่ก่อให้เกิดรายได้เพื่อลดภาระหนี้เงินกู้
ตัดราคาขายทรัพย์สินเพื่อได้เงินสดมาบริหารงาน
การพัฒนาโครงการใหม่โดยไม่ได้พึ่งพิงสถาบันการเงินเพื่อไม่เกิดกิจกรรมทางการตลาดอย่างต่อเนื่องจน
สามารถเจรจากับเจ้าหนี้สถาบันการเงินและปรับปรุงโครงสร้างหนี้ทั้งหมดเสร็จสมบูรณ์ในปี 2542

บริษัทได้ปรับเปลี่ยนกลยุทธการดำเนินธุรกิจปรับปรุงแนวทางการบริหารโดย
ดำเนินธุรกิจในเชิงรุกมากขึ้น ขยายฐานลูกค้าไปยังกลุ่มกลางล่าง
เน้นการพัฒนาโครงการอาคารชุดขนาดกลางและขนาดเล็ก
ที่สามารถพัฒนาให้จบได้ในระยะเวลาไม่เกิน 2 ปี ในทำเลที่มีศักยภาพสูง
ตอบสนองความต้องการของกลุ่มเป้าหมายได้สูงสุด การปรับกลยุทธในครั้งนี้ ทำให้บริษัทฯ
สามารถแปลงทรัพย์สินเป็นเงินสด ลดภาระหนี้ และสร้างรายได้ตามเป้าหมาย
รวมถึงสามารถแก้ไขสภาพคล่องภายในระบบได้ในเกณฑ์ที่ดี

ในปี 2545 บริษัทสามารถเรียกทุนเพิ่มจากผู้ถือหุ้น เพื่อนำไปลงทุนในการพัฒนาโครงการต่อเนื่อง
ปัจจุบันบริษัทได้รับการยอมรับจากวงการอสังหาริมทรัพย์ในการเป็นผู้นำด้านการพัฒนาอาคารชุดอย่างต่อเนื่องตั้งแต่ช่วงก่อนวิกฤตเศรษฐกิจมาจนถึงปัจจุบัน
ได้รับการยอมรับและไว้วางใจจากสถาบันการเงินทุกแห่ง ในการสนับสนุนเงินกู้เพื่อพัฒนาโครงการ

ในปี 2546 นอกเหนือจากกลยุทธ์การบริหารโครงการให้จบในเวลาที่สั้น
เพื่อลดความเสี่ยงทั้งขององค์กรและเพื่อสร้างความมั่นใจให้กับลูกค้าแล้ว
บริษัทยังให้ความสำคัญกับฝ่ายวิจัย พัฒนา เพื่อสร้างสรรผลงานคุณภาพ
รักษาความเป็นผู้นำด้านการพัฒนาอาคารชุดไว้ จัดตั้งฝ่ายบริหารลูกค้าสัมพันธ์
เพื่อสร้างความพึงพอใจสูงสุดให้ทุกกลุ่มเป้าหมาย มีคุณภาพชีวิตที่ดี
ตอบสนองทุกครอบครัวสมาชิกด้วยงานบริการหลังการขาย และงานบริหารอาคารชุดที่มีคุณภาพ
ส่งเสริมและพัฒนาบุคคลากรซึ่งเป็นหัวใจสำคัญขององค์กรในการดำเนินธุรกิจ นอกจากนี้ยังเน้น
การดำเนินธุรกิจที่ให้ความสำคัญกับบรรษัทภิบาล และมีจริยธรรมทางธุรกิจอีกด้วย